দ্য রিপোর্ট ডেস্ক : জিম্বাবুয়ে বোলারদের ভেলকির জবাব খুঁজে পেলেন না বাংলাদেশি ব্যাটসম্যানরা। অন্যদিকে অযাচিত শট খেলার নেশাও ছাড়তে পারলেন না তারা। যার খেসারত গুনে একের পর এক এলেন আর গেলেন। সবশেষ যাওয়া-আসার মিছিলে যোগ দিলেন নাজমুল ইসলাম। এতে সিলেট টেস্টের চতুর্থ ও নিজেদের দ্বিতীয় ইনিংসে ১৬৯ রানে গুটিয়ে গেল স্বাগতিকরা। ফলে দেড় দিন আগে ১৫১ রানের বড় ব্যবধানে হারের লজ্জা নিয়ে মাঠ ছাড়ল তারা।